Redimistis
Redimistis – upelis Kauno rajone, priklausantis Nemuno mažųjų intakų (su Nemunu) baseinui. Įteka kairiajame krante, 264,2 km atstumu nuo pastarojo žiočių. Vandentakio kodas LR upių klasifikatoriuje – 10011270. Upelio ilgis – 5,4 km, baseino plotas – 9,0 km². Redimisčio ištakos yra ties Dobilijos kaimu, toliau prateka Dobilijos ežerą, dirbamus laukus. Vaga sureguliuota. Žemupyje kerta kelią  1901  Vaišvydava–Piliuona–Pakuonis–Pabališkiai , giliame miškingame slėnyje įteka į Nemuną, sudarydamas įlanką. Šalia upelio įsikūrusios gyvenvietės: Dobilija, Taurakiemis, Bačkininkėliai.